Diari Oficial de la Generalitat Valenciana


Sumari del DOGV 9376, del 06-07-2022 (2022/6134)

ORDRE 38/2022, de 27 de juny, de la Conselleria d'Educació, Cultura i Esport, per la qual s'autoritzen al centre privat de formació professional Capitol, de València, unitats addicionals a les ja autoritzades en el cicle formatiu de grau mitjà en Activitats Comercials i en els cicles formatius de grau superior en Administració i Finances, en Comerç Internacional, en Transport i Logística, i en Màrqueting i Publicitat, totes elles en la modalitat semipresencial o a distància.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9376

Data del DOGV
:   06-07-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/6134


Data del document
:   27-06-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * legislació

ORDRE 38/2022, de 27 de juny, de la Conselleria d'Educació, Cultura i Esport, per la qual s'autoritzen al centre privat de formació professional Capitol, de València, unitats addicionals a les ja autoritzades en el cicle formatiu de grau mitjà en Activitats Comercials i en els cicles formatius de grau superior en Administració i Finances, en Comerç Internacional, en Transport i Logística, i en Màrqueting i Publicitat, totes elles en la modalitat semipresencial o a distància. [2022/6134]  
Antecedents de fet  
Primer. L'expedient ha sigut iniciat pel representant del centre privat de formació professional Capitol (codi de centre 60068621) mitjançant sol·licitud d'autorització, presentada en data 25 de novembre de 2021 d'una unitat addicional a les ja autoritzades del cicle formatiu de grau mitjà en Activitats Comercials i en els cicles formatius de grau superior en Administració i Finances, en Comerç Internacional, en Transport i Logística, i de dues unitats addicionals a les ja autoritzades en el grau superior en Màrqueting i Publicitat, totes elles en la modalitat semipresencial o a distància.  
Segon. En data 1 d'abril de 2022, la Inspecció d'Educació d'aquesta Conselleria a València emet informe favorable sobre aquest tema.  
Tercer. En data 14 de juny de 2022, la Direcció General de Formació Professional i Ensenyaments de Règim Especial emet proposta de resolució estimatòria.  
A aquests antecedents de fet se li apliquen els següents  
  
Fonaments de dret  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, l'òrgan competent per a adoptar la present ordre és el secretari autonòmic d'Educació i Formació Professional.  
Segon. Evacuats els informes preceptius i tramitat el procediment conforme a l'Ordre de 4 de maig de 2009, de la Conselleria d'Educació, que regula l'autorització i l'organització de cicles formatius de formació professional en la modalitat semipresencial o a distància en centres privats, vistos els reials decrets que estableixen els títols corresponents, vista la Resolució de 22 de maig de 2018, de la Direcció General de Formació Professional i Ensenyaments de Règim Especial, que estableix el límit màxim de presencialitat exigible per a l'alumnat matriculat en determinats mòduls professionals, i vista la resta de disposicions aplicables en matèria d'ordenació acadèmica de la Formació Professional.  
  
Amb base en els antecedents de fet i fonaments de drets exposats,  
  
  
ORDENE  
  
Autoritzar en el centre privat de formació professional Capitol, de València (codi de centre 87836955) en la modalitat semipresencial o a distància:  
- En el cicle formatiu de grau mitjà en Activitats Comercials i en els cicles formatius de grau superior en Administració i Finances, Comerç Internacional, i Transport i Logística, una composició final de 2 unitats de primer curs i 2 unitats de segon curs.  
- En el cicle formatiu de grau superior en Màrqueting i Publicitat una composició final de 3 unitats de primer curs i 3 unitats de segon curs.  
Conforme a l'art. 4.11 de l'Ordre de 4 de maig de 2009, l'autorització té efectes des del curs acadèmic 2022-2023, i es mantindrà per a cursos successius sempre que el centre educatiu mantinga els cicles en totes dues modalitats en funcionament (presencial i semipresencial) i no es modifiquen les circumstàncies en virtut de les quals es va concedir l'autorització.  
El nombre de llocs escolars de cadascuna de les unitats proposades és de 45.  
La present autorització s'inscriurà en el Registre de Centres Docents de la Comunitat Valenciana. Així mateix, quedarà registrada la condició de centre associat.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 27 de juny de 2022.- El secretari autonòmic d'Educació i Formació Professional: Miguel Soler Gracia.